TV 2 Vejrets vært Lone Seir har gode nyheder til varmehungrende nordjyder. Søndag bliver en dejlig lun dag. Den kommer i store træk til at ligne lørdag og vil være præget af en del skyer over landsdelen. Temperaturene vil dog være tocifrede, og de heldigste af os kan se frem til hele 13 varmegrader. Vinden vil være frisk fra en østlig retning, og vi undgår i forbindelse me dat en svag front skal passere ikke at der kommer lidt regnvejr. Den kommende uge starter som den nuværende slutter med en lun mandag, der krydres med byger, men tirsdag vil skille sig ud. Her vil temperaturen snige sig op på hele 15 grader og solen vil være en hyppig gæst. Det skal vi dog nyde, for allerede tirsdag aften slår vejret om, og så kan vi se frem til flere dage præget af regnbyger.

Opsummering:
Efter en lun lørdag venter en ligeså lun søndag, men vi undgår ikke lidt regnvejr. I det sydlige Himmerland kan solen dog titte frem.